钦定古今图书集成/明伦汇编/闺媛典/第111卷 > 皇清十七 > 顾汝纮妻沈氏
## 钦定古今图书集成/明伦汇编/闺媛典/第111卷 > 皇清十七 > 顾汝纮妻沈氏

按《吴县志》：沈氏，东洞庭人。年二十，适顾汝纮，事舅姑以孝闻。越二载，夫病，久而不痊，氏默割股以进。康熙辛未五月，夫死。临没时，氏泣曰：“君去八日后，当来接我。” 夫曰：“如是我安逝矣。” 氏哀号绝粒，五日不死。十七日，自刎仆地，顷之复起，整衣蔽体而绝。戚里闻于有司，详请旌表。东山好义士，捐金买地合葬，以彰其烈。